Kui mänguõudused möödas, siis oli mul isegi mahti natuke ringi vaadata ja süüa otsida. Me vahepeal käsime küll Mandiga  tatraleotise järel, aga see ei toitnud kohe üldse mitte. Kuna aga kulbitäis putru koos aedviljadeja kolme sašlõkitükiga maksis 80 krooni ja kahe ilma kintsuta kanakoiva suurune lihakäntsakas 150, siis ei ajanud kohe mitte seda ostma. Nagu Madis ütles: "Nad teevad su puupaljaks. Aga nad teevad seda väga sõbralikult ja sooja naeratusega!" Kuigi kõrtsmik oli väga ehe, siis jälgisin pigem Chloe vihjet ja otsisin kohta kus toitlustuseta rollimängijad pidid süüa saama. Pärast väikest kõmpimist leidsingi Heli ja  Lendya, kellelt saadud kaks sardelli koos kahe leivaviiluga oli minu Mütofesti kõige toitvam eine. Suur aitäh!